نیسئسە یا خأطی فئرە یی د ڤئ کارگئری ئی زوٙن دیاری کئردە کئ ڤئنوٙ مال سأدە ۱۰ دئما زایئشت ئن. ئی نیسئسە یا بیشتئر نئشوٙ دیارکار راڤئطە یا دیپلوماتیک مینجا شأر دولأتیا آرامی ئن. چئنی دیارە کئ ھیل نئڤئشت آرامی د ئی گات د پایە فینیقی یە و د ئی زوٙن نیئسکاری یأکاگئری فئرە یی دیاری میکە. و گاسی نئھا گواردئن گات کأمی د راساگە یا أفتوزأنوٙن آرامی ئی ھیل نئڤئشت فئرە کامئلتأر بییە، بئلاجئڤی تأر یأنە کئ پاتئشایی، شا آشوٙر، تیگلئت پیلاسئر سئیوم د ڤولاتیا آرامی د سأدە ھأشتوم باعئث بی کئ زوٙن آرامی بوٙأ ڤئ زوٙن مینجاکار.